মার্কিন যুক্তরাষ্ট্র, গ্রেটব্রিটেন বা ফ্রান্সের উপর যদি বিদেশী শক্তির হামলা হতো এবং প্রতিষ্ঠিত হত তাদের অধিকৃতি,তবে কি সে বিদেশী দখলদারিকে তারা মেনে নিত? সে বিদেশী অধিকৃতির বিরুদ্ধে সাথে সাথে কি যুদ্ধ শুরু করতো না? একজন ব্রিটিশ এমপি সম্প্রতি বলেছেন,“আমি গাজাবাসি হলে হয়তো আমিও মিজাইল ছুড়তাম।” মার্কিন যুক্তরাষ্ট্রের ভূমিতে টুইনটাউটারের উপর হামলা ও সে হামলায় প্রায় ৩ হাজার মার্কিনীকে হত্যার বদলা নিতে মার্কিন যুক্তরাষ্ট্র দখল করে নিয়েছিল আফগানিস্তান ও ইরাকের ন্যায় দুটি দেশ। সে দেশটিতে তারা ধ্বংস করেছে অসংখ্য নগর-বন্দর, ঘরবাড়ি ও ব্যবসা-বাণিজ্য। এবং হত্যা করেছে বহু লক্ষ মানুষ। অথচ ফিলিস্তিনীদের বিরুদ্ধে শত্রু শক্তির এরূপ হামলা হচ্ছে তো নিয়মিত। সমগ্র ফিলিস্তিন আজ ইসরাইলীদের হাতে অধিকৃত। নিজ ঘরবাড়ি থেকে বলপূর্বক বের করে তাদেরকে উদ্বাস্তু বানানো হয়েছে।ফলে বিগত ৬০-৭০ বছর তারা নানা দেশের পথে পথে ঘুরছে। আজ গুড়িয়ে দিচ্ছে তাদের উদ্বাস্তু শিবিরগুলোও। গণহত্যা চলছে সে উদ্বাস্তু শিবিরেও। কথা হলো, লাগাতর অধিকৃতি ও হামলার মুখে ফিলিস্তিনীরা কি আঙ্গুল চুষবে?